proxectonos/corpus_dominio_legal_administrativo_tmp huggingface dataset:
DECRETO 131/2019, do 10 de outubro, polo que se aproba o escudo do Concello de Xinzo de Limia (Ourense).
Vicepresidencia e Consellería de Presidencia, Administracións Públicas e Xustiza — III. Outras disposicións — 23/10/2019

O Concello de Xinzo de Limia (Ourense) considerou conveniente organizar correctamente o seu emblema municipal para perpetualo coa simboloxía adecuada e conforme as normas da heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica de escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2 do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Decreto 19/2010, do 11 de febreiro, polo que se aproba o Regulamento de símbolos das entidades locais de Galicia, e no Real decreto 2568/1986, do 10 de decembro, que aproba o Regulamento de organización, funcionamento e réxime xurídico das corporacións locais.
Na súa virtude, visto o informe emitido pola Comisión de Heráldica da Xunta de Galicia e por proposta da persoa titular da Vicepresidencia e Consellería de Presidencia, Administracións Públicas e Xustiza, e logo da deliberación do Consello da Xunta de Galicia na súa reunión do día dez de outubro de dous mil dezanove,
Artigo único. Aprobar o escudo do Concello de Xinzo de Limia que figura como anexo, organizada do seguinte xeito:
Partido e medio cortado. Primeiro, de prata (branco), a banda de sabre (negro) e brocante, en orla, a cadea de ouro (amarelo). Segundo, de ouro, o galo de gules (vermello). Terceiro, de sinople (verde), dúas espigas de ouro postas en aspa. Ao timbre, coroa real pechada.
Santiago de Compostela, dez de outubro de dous mil dezanove
RESOLUCIÓN do 9 de outubro de 2019, da Secretaría Xeral de Emprego, pola que se lles dá publicidade ás axudas concedidas ao abeiro da Orde do 31 de decembro de 2018 pola que se establecen as bases reguladoras para a concesión, en réxime de concorrencia competitiva, de subvencións ás entidades colaboradoras da Rede Eusumo para realizaren actividades de promoción e impulso do cooperativismo e da economía social, e se convocan para os anos 2019 e 2020 (Diario Oficial de Galicia número 27, do 7 de febreiro).
Consellería de Economía, Emprego e Industria — III. Outras disposicións — 24/10/2019

En cumprimento do disposto no artigo 4.1 da Orde do 31 de decembro de 2018 pola que se establecen as bases reguladoras para a concesión, en réxime de concurrencia competitiva, de subvencións ás entidades colaboradoras da Rede Eusumo para realizaren actividades de promoción e impulso do cooperativismo e da economía social, e se convocan para os anos 2019 e 2020 (DOG núm. 27, do 7 de febreiro de 2019), resolvo que se publiquen as subvencións concedidas que se indican no anexo, cun importe total de 630.502,60 euros, con cargo ás aplicacións 09.40.324C.444.0, 09.40.324C.445.0, 09.40.324C.460.0 e 09.40.324C.481.1 dos orzamentos xerais da Comunidade Autónoma de Galicia para os exercicios 2019 e 2020.
Santiago de Compostela, 9 de outubro de 2019
Aplicación 09.40.324C.444.0.
Aplicación 09.40.324C.445.0.
Aplicación 09.40.324C.460.0.
Aplicación 09.40.324C.481.1.
ORDE do 14 de outubro de 2019 pola que se fixan os prezos de venda ao público de diversas publicacións.
Consellería de Cultura e Turismo — III. Outras disposicións — 24/10/2019

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Facenda, e publicados no Diario Oficial de Galicia.
1. Quedan aprobados os prezos de venda ao público das publicacións editadas por esta consellería e que se relacionan no anexo.
2. Estes prezos entenderanse, de ser o caso, co IVE incluído.
Santiago de Compostela, 14 de outubro de 2019
RESOLUCIÓN do 9 de outubro de 2019, da Secretaría Xeral de Emprego, pola que se lles dá publicidade ás axudas concedidas ao abeiro da Orde do 31 de decembro de 2018 pola que se establecen as bases reguladoras de subvencións para sufragar os gastos de funcionamento das entidades asociativas de cooperativas, sociedades laborais, centros especiais de emprego e empresas de inserción, e se convocan para o ano 2019 (Diario Oficial de Galicia número 27, do 7 de febreiro).
Consellería de Economía, Emprego e Industria — III. Outras disposicións — 24/10/2019

En cumprimento do disposto no artigo 9.1 da Orde do 31 de decembro de 2018 pola que se establecen as bases reguladoras de subvencións para sufragar os gastos de funcionamento das entidades asociativas de cooperativas, sociedades laborais, centros especiais de emprego e empresas de inserción, e se convocan para o ano 2019 (DOG nº 27, do 7 de febreiro), resolvo que se publiquen as subvencións concedidas que se indican no anexo, cun importe total de 290.000,00 euros, con cargo á aplicación 09.40.324C.481.1 dos orzamentos xerais da Comunidade Autónoma de Galicia para o exercicio 2019.
Santiago de Compostela, 9 de outubro de 2019
CORRECCIÓN DE ERROS. Orde do 25 de setembro de 2019 pola que se autoriza o cambio de domicilio por traslado de instalacións do centro autorizado de ensinanzas deportivas Safe Formación, de Ourense.
Consellería de Educación, Universidade e Formación Profesional — III. Outras disposicións — 28/10/2019

Advertido erro no texto da Orde do 25 de setembro de 2019 que se cita, publicada no DOG núm. 193, do xoves 10 de outubro de 2019, cómpre facer a seguinte corrección:
Na páxina 44748, no artigo 1, onde di:
«Ensinanzas autorizadas:
Especialidade: deportes de inverno.
a) Grao medio.
• Técnico deportivo en esquí alpino.
• Técnico deportivo en esquí de fondo.
• Técnico deportivo en snowboard.
b) Grao superior.
• Técnico deportivo superior en esquí alpino.
• Técnico deportivo superior en esquí de fondo.
• Técnico deportivo superior en snowboard.
c) Ensinanzas a distancia.
Bloque común e complementario e o bloque común das actividades promovidas polas federacións deportivas».
Debe dicir:
«Ensinanzas autorizadas:
a) Especialidade: deportes de inverno.
Grao medio:
• Técnico deportivo en esquí alpino.
• Técnico deportivo en esquí de fondo.
• Técnico deportivo en
snowboard
.
Grao superior:
• Técnico deportivo superior en esquí alpino.
• Técnico deportivo superior en esquí de fondo.
• Técnico deportivo superior en
snowboard
.
b) Especialidade: deportes de montaña e escalada.
Grao medio:
• Técnico deportivo en alta montaña.
• Técnico deportivo en barrancos.
• Técnico deportivo en escalada.
• Técnico deportivo en media montaña.
Grao superior:
• Técnico deportivo superior en alta montaña.
• Técnico deportivo superior en escalada.
• Técnico deportivo superior en esquí de montaña.
c) Ensinanzas a distancia.
Bloque común e complementario a distancia das modalidades deportivas de inverno e o bloque común das actividades de formación promovidas polas federacións deportivas, presencial e a distancia».
RESOLUCIÓN do 14 de outubro de 2019 relativa á composición da Xunta Electoral de Galicia.
Xunta Electoral de Galicia — III. Outras disposicións — 22/10/2019

Tendo en conta os seguintes antecedentes relativos á composición da Xunta Electoral de Galicia:
• Resolución do 16 de xaneiro de 2017 relativa ao nomeamento dos membros integrantes da Xunta Electoral de Galicia (DOG núm. 14, do 20.1.2017);
• Resolución do 24 de abril de 2019 relativa á provisión da vacante no cargo de presidente da Xunta Electoral de Galicia (DOG núm. 83, do 2.5.2019);
• Decreto 98/2019, do 29 de agosto, polo que se nomea un membro da Xunta Electoral de Galicia (DOG núm. 165, do 2.9.2019);
• Real decreto 488/2019, do 2 de agosto, polo que se nomea presidente do Tribunal Superior de Xustiza de Galicia (BOE núm. 212, do 4.9.2019).
Deste xeito, ao abeiro do artigo 18.6 da Lei orgánica 5/1985, do 19 de xuño, a Xunta Electoral de Galicia resolveu declarar para público coñecemento, en virtude do seu contido de carácter xeral, a súa composición actualizada:
Presidente: José María Gómez y Díaz Castroverde, presidente do Tribunal Superior de Xustiza de Galicia.
Vicepresidente: Antonio García Amor, maxistrado do Tribunal Superior de Xustiza de Galicia (artigo 14.1.b).
Vogais: maxistrados do Tribunal Superior de Xustiza de Galicia (artigo 14.1.c):
Fernando Alañón Olmedo.
Antonio Martínez Quintanar.
María Azucena Recio González.
Vogais: profesores en activo das facultades de Dereito, de Ciencias Políticas ou de Socioloxía das universidades de Galicia (artigo 14.1.d):
Ángel Gómez Iglesias Casal.
Jesús Martínez Girón.
Carlos Martínez-Buján Pérez.
Francisco Javier Sanjiao Otero.
Secretario: Xosé Antón Sarmiento Méndez, letrado maior do Parlamento (artigo 15.2).
A Coruña, 14 de outubro de 2019
CORRECCIÓN DE ERROS. Orde do 20 de febreiro de 2019 pola que se modifica a autorización do centro privado estranxeiro O Castro International School, de Mos.
Consellería de Educación, Universidade e Formación Profesional — III. Outras disposicións — 28/10/2019

Advertido erro na Orde do 20 de febreiro de 2019, que se cita, publicada no DOG núm. 50, do martes 12 de marzo de 2019, cómpre facer a seguinte corrección:
Na páxina 13651, onde di:
«• Autorización definitiva:
a) Nursery (3 anos de idade) ata o curso de Year 6 (11 anos de idade), para 550 postos escolares, que corresponde co 2º ciclo de educación infantil e de 1º a 6º curso de educación primaria do sistema educativo de España.
b) Year 7 (12 anos de idade) ata Year 9 (14 anos de idade), para 175 postos escolares, que corresponde a 1º e 2º curso de educación secundaria obrigatoria do sistema educativo de España.
• Autorización temporal ata o 13 de novembro de 2021, de Year 10 (15 anos de idade) ata Year 11 (16 anos de idade), para 100 postos escolares, que corresponde a 2º e 3º curso de educación secundaria obrigatoria».
Debe dicir:
«• Autorización definitiva:
a) Nursery (3 a 4 anos de idade) ata o curso de Year 6 (10 a 11 anos de idade), para 550 postos escolares, que corresponde co 2º ciclo de educación infantil e de 1º a 5º curso de educación primaria do sistema educativo de España.
b) Year 7 (11 a 12 anos de idade) ata Year 9 (13 a 14 anos de idade), para 175 postos escolares, que corresponde a 6º de educación primaria e a 1º e 2º curso de educación secundaria obrigatoria do sistema educativo de España.
• Autorización temporal ata o 13 de novembro de 2021, de Year 10 (14 a 15 anos de idade) ata Year 11 (15 a 16 anos de idade), para 100 postos escolares, que corresponde a 3º e 4º curso de educación secundaria obrigatoria».
RESOLUCIÓN do 14 de outubro de 2019 pola que se dá publicidade das subvencións concedidas ao abeiro da Orde do 28 de marzo de 2019 (Diario Oficial de Galicia número 73, do 15 de abril) pola que se establecen as bases reguladoras que rexerán as axudas destinadas á colaboración no financiamento de intervencións arqueolóxicas e se procede á súa convocatoria para o ano 2019.
Consellería de Cultura e Turismo — III. Outras disposicións — 24/10/2019

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade de publicación no Diario Oficial de Galicia das axudas concedidas coa indicación da convocatoria, o programa e o crédito orzamentario a que se imputan, o beneficiario, a cantidade concedida e a finalidade.
Na súa virtude,
Primeiro. Ordenar a publicación no Diario Oficial de Galicia das axudas concedidas ao abeiro da Orde do 28 de marzo de 2019 (DOG núm. 73, do 15 de abril) pola que se establecen as bases reguladoras que rexerán as axudas destinadas á colaboración no financiamento de intervencións arqueolóxicas e se procede á súa convocatoria para o ano 2019, con cargo ás aplicacións orzamentarias 11.30.433A.770.0 e 11.30.433A.781.2, segundo o anexo I desta resolución.
Segundo. Desestimar o resto das solicitudes presentadas ao abeiro da Orde o 28 de marzo de 2019, que se recollen no anexo II desta resolución.
Santiago de Compostela, 14 de outubro de 2019
RESOLUCIÓN do 22 de outubro de 2019 pola que se modifica a Resolución do 26 de decembro de 2018, da Axencia Galega da Calidade Alimentaria, pola que se establecen as bases reguladoras para a concesión, en réxime de concorrencia competitiva, das axudas para o apoio de proxectos piloto para o desenvolvemento de novos produtos, prácticas, procesos e tecnoloxías no ámbito agroforestal, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2019.
Axencia Galega da Calidade Alimentaria — III. Outras disposicións — 25/10/2019

O 6 de febreiro de 2019, a Axencia Galega da Calidade Alimentaria publicou a Resolución do 26 de decembro de 2018 (DOG núm. 26, do 6 de febreiro de 2019) pola que se establecen as bases reguladoras para a concesión, en réxime de concorrencia competitiva, das axudas para o apoio de proxectos piloto para o desenvolvemento de novos produtos, prácticas, procesos e tecnoloxías no ámbito agroforestal, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2019.
No punto 2 do artigo 21 da convocatoria establécese que as entidades beneficiarias terán ata o 1 de outubro para presentar a documentación xustificativa da subvención na anualidade 2019.
O punto 2 do artigo 21 foi modificado pola Resolución do 19 de setembro, ampliando ata o 1 de novembro de 2019 o prazo para executar e xustificar estas axudas na primeira anualidade. Tendo en conta que a resolución destas axudas non se produciu no prazo indicado no artigo 17 das bases reguladoras, motivada polo elevado número de solicitudes e o longo proceso de avaliación e resolución, co fin de facer viables os procesos de execución e xustificación dos investimentos, sen que con iso se cause prexuízo a terceiros, considérase necesario ampliar o prazo de xustificación.
En consecuencia, de conformidade co previsto no artigo 30.1.3 do Estatuto de autonomía de Galicia e no uso das facultades que me confire a Lei 9/2007, do 13 de xuño, de subvencións de Galicia, de acordo co disposto na Lei 1/1983, do 22 de febreiro, de normas reguladoras da Xunta e da súa Presidencia,
Artigo 1. Ampliación do prazo de execución e xustificación
Amplíase ata o 15 de novembro de 2019 (incluído) o prazo para executar e xustificar estas axudas na primeira anualidade.
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 22 de outubro de 2019
ORDE do 15 de outubro de 2019 pola que se fai pública a resolución das axudas económicas para o alumnado que realiza formación práctica en centros de traballo ou FP dual, convocadas pola Orde do 6 de maio de 2019.
Consellería de Educación, Universidade e Formación Profesional — III. Outras disposicións — 25/10/2019

Mediante a Orde do 6 de maio de 2019 (DOG do 21 de maio) regúlase o procedemento para a concesión das axudas económicas para o alumnado que realiza a formación práctica en centros de traballo durante o ano 2019.
O artigo 11 establece que a Consellería de Educación, Universidade e Formación Profesional publicará o anuncio da exposición das listaxes definitivas das persoas beneficiarias, coa indicación da contía que lle corresponde a cada alumno/a, no
Diario Oficial de Galicia
.
En virtude do exposto anteriormente,
Primeiro. Anunciar a exposición das listaxes definitivas das persoas beneficiarias das axudas concedidas e nas contías que se indican, correspondentes ao ano 2019 (prazo maio), nos centros educativos colaboradores na xestión desta convocatoria de axudas e na Base de datos nacional de subvencións prevista no artigo 18 da Lei 38/2003, do 17 de novembro, xeral de subvencións.
Segundo. Contra esta resolución, que pon fin á vía administrativa, os/as interesados/as poderán interpoñer recurso potestativo de reposición ante a Consellería de Educación, Universidade e Formación Profesional no prazo dun mes contado a partir do día seguinte ao da súa publicación no
Diario Oficial de Galicia
, de acordo co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo, no prazo de dous meses, perante a Sala do Contencioso-Administrativo do Tribunal Superior de Xustiza de Galicia, consonte a Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 15 de outubro de 2019
CORRECCIÓN DE ERROS. Resolución do 16 de setembro de 2019 pola que se dá publicidade aos convenios de colaboración subscritos no segundo cuadrimestre do ano 2019.
Augas de Galicia — III. Outras disposicións — 25/10/2019

Advertido un erro na dita resolución, publicada no Diario Oficial de Galicia número 192, do 9 de outubro de 2019, cómpre efectuar a seguinte corrección:
Nas páxinas 44657 e 44658 a seguir de «ANEXO, Convenios de colaboración subscritos por Augas de Galicia durante o segundo cuadrimestre do ano 2019», debe substituírse o texto publicado polo seguinte:
CORRECCIÓN DE ERROS. Orde do 15 de xullo de 2019 pola que se modifican as unidades e os postos de traballo docentes dos centros públicos dependentes desta consellería nos niveis de educación infantil, educación primaria e educación especial.
Consellería de Educación, Universidade e Formación Profesional — III. Outras disposicións — 25/10/2019

Advertidos erros na orde que se cita, publicada no
Diario Oficial de Galicia
número 142, do 29 de xullo de 2019, cómpre efectuar as seguintes correccións:
Na páxina 34554, no artigo 2.1, onde di: «O colexio rural agrupado (CRA) Novo Mencer, do Concello de Coristanco, e o CRA de Santa Comba, fusiónanse nun único CRA con código de centro 15033098...»; debe dicir: «O colexio rural agrupado (CRA) Novo Mencer, do concello de Coristanco, e o CRA de Santa Comba fusiónanse nun único CRA con código de centro 15033198...».
Na páxina 34559, no anexo I, na liña dos postos de traballo docentes do CEIP Plurilingüe de Atios, do concello do Porriño, na columna de postos de OC debe figurar: «0» e na columna de postos Total debe figurar: «15».
Na páxina 34561, no anexo III, na columna das escolas do CRA Nosa Señora do Faro, onde di: «O Souto (Guillarei)»; debe dicir: «Tella».
ORDE do 10 de outubro de 2019 pola que se resolve a adxudicación de axudas para a realización das actividades formativas STEM en lingua inglesa, STEMweek, no ano 2019, destinadas ao alumnado dos centros docentes sostidos con fondos públicos, en réxime de concorrencia competitiva.
Consellería de Educación, Universidade e Formación Profesional — III. Outras disposicións — 22/10/2019

Cumpridos os trámites establecidos no artigo 17 da Orde desta consellería, do 4 de abril de 2019, pola que se convocan axudas para a realización das actividades formativas STEM en lingua inglesa, STEMweek, no ano 2019, destinadas ao alumnado dos centros docentes sostidos con fondos públicos, en réxime de concorrencia competitiva, esta consellería, en cumprimento do establecido no artigo 20 da citada orde,
Adxudicar as axudas para realizar actividades formativas STEM en lingua inglesa no ano 2019 ao alumnado que se relaciona no anexo desta orde.
Contra a resolución definitiva de adxudicación, que esgota a vía administrativa, as persoas interesadas poderán interpoñer recurso potestativo de reposición perante a persoa titular da Consellería de Educación, Universidade e Formación Profesional no prazo dun mes contado a partir do día seguinte ao da publicación no Diario Oficial de Galicia, segundo o disposto nos artigos 123 e 124 da Lei 39/1998, do 13 de xullo, reguladora da xurisdición contencioso-administrativa.
Santiago de Compostela, 10 de outubro de 2019
3º educación secundaria obrigatoria.
4º educación secundaria obrigatoria.
RESOLUCIÓN do 2 de outubro de 2019, da Dirección Xeral de Educación, Formación Profesional e Innovación Educativa, pola que se designan os membros e se fai pública a composición do xurado de selección que analizará e valorará as solicitudes das persoas aspirantes aos premios extraordinarios nas ensinanzas artísticas profesionais nas modalidades de Música, de Danza e de Artes Plásticas e Deseño na Comunidade Autónoma de Galicia correspondentes ao curso 2018/19.
Consellería de Educación, Universidade e Formación Profesional — III. Outras disposicións — 22/10/2019

En virtude da autorización conferida pola disposición derradeira primeira da Orde do 17 de setembro de 2019 pola que se convocan os premios extraordinarios nas ensinanzas artísticas profesionais nas modalidades de Música, de Danza e de Artes Plásticas e Deseño na Comunidade Autónoma de Galicia correspondentes ao curso 2018/19, e de conformidade co establecido no artigo 11 desa orde, en relación coa composición do xurado de selección encargado da análise e valoración das solicitudes,
DISPOÑO:
Primeiro. Designar os membros do xurado de selección que deberá analizar e valorar as solicitudes dos aspirantes aos premios extraordinarios nas ensinanzas artísticas profesionais nas modalidades de Música, de Danza e de Artes Plásticas e Deseño na Comunidade Autónoma de Galicia, correspondentes ao curso 2018/19 e facer pública a súa composición, que é a que figura no anexo a esta resolución.
Segundo. O xurado poderá dispoñer a constitución dunha comisión técnica especializada para colaborar na valoración dos méritos dos aspirantes.
Terceiro. Esta resolución entrará en vigor o mesmo día da súa publicación.
Santiago de Compostela, 2 de outubro de 2019
ANEXO
a ) Modalidade de Música.
Presidente: Álvaro Ariño Roure, xefe do Servizo de Ensinanzas de Réxime Especial, por delegación do director xeral de Educación, Formación Profesional e Innovación Educativa.
Vogais:
Rosalía Polo Cal, inspectora de Educación.
Gustavo Lorenzo Prozzo, inspector de Educación.
Ana María López Díaz, asesora de ensinanzas de réxime especial.
Secretaria: María Rosario Ureña Lara, asesora de ensinanzas de réxime especial.
b) Modalidade de Danza.
Presidente: Juan Durán Alonso, subdirector xeral de Aprendizaxe Permanente e Ensinanzas de Réxime Especial, por delegación do director xeral de Educación, Formación Profesional e Innovación Educativa.
Vogais:
Álvaro Ariño Roure, xefe do Servizo de Ensinanzas de Réxime Especial.
Rubén Vázquez Rodríguez, inspector de Educación.
María Ángeles Gayoso Diz, profesora de Música e Artes Escénicas.
Secretaria: María Rosario Ureña Lara, asesora de ensinanzas de réxime especial.
c) Modalidade de Artes Plásticas e Deseño.
Presidente: Juan Durán Alonso, subdirector xeral de Aprendizaxe Permanente e Ensinanzas de Réxime Especial, por delegación do director xeral de Educación, Formación Profesional e Innovación Educativa.
Vogais:
Álvaro Ariño Roure, xefe do Servizo de Ensinanzas de Réxime Especial.
Jesús Risueño López, inspector de Educación.
Gonzalo Porral Mato, profesor de Artes Plásticas e Deseño.
Secretaria: María Rosario Ureña Lara, asesora de ensinanzas de réxime especial.
RESOLUCIÓN do 15 de outubro de 2019, da Secretaría Xeral da Igualdade, pola que se dá publicidade ás axudas concedidas ao abeiro da Resolución do 3 de xullo de 2019, da Secretaría Xeral da Igualdade, pola que se establecen as bases que rexerán a concesión de subvencións a entidades sen ánimo de lucro para programas de deseño e implementación de itinerarios personalizados e accións específicas que favorezan a inserción sociolaboral de mulleres en situación de violencia de xénero na Comunidade Autónoma de Galicia, e se procede á súa convocatoria para os anos 2019 e 2020 (Diario Oficial de Galicia número 134, do 16 de xullo).
Vicepresidencia e Consellería de Presidencia, Administracións Públicas e Xustiza — III. Outras disposicións — 28/10/2019

En cumprimento do disposto no artigo 15 da Lei 9/2007, do 13 de xuño, de subvencións de Galicia,
Ordenar a publicación no
Diario Oficial de Galicia
das subvencións concedidas ao abeiro da Resolución do 3 de xullo de 2019, da Secretaría Xeral da Igualdade, pola que se establecen as bases que rexerán a concesión de subvencións a entidades sen ánimo de lucro para programas de deseño e implementación de itinerarios personalizados e accións específicas que favorezan a inserción sociolaboral de mulleres en situación de violencia de xénero na Comunidade Autónoma de Galicia, e se procede á súa convocatoria para os anos 2019 e 2020 (DOG núm. 134, do 16 de xullo), que se indican no anexo, cun importe total concedido de 659.719,45 euros, con cargo á aplicación 05.11.313D.481.2 (código de proxecto 2018 000112), de acordo coa seguinte distribución:
Ano 2019: 165.247,53 euros.
Ano 2020: 494.471,92 euros.
A dita partida orzamentaria finánciase con fondos finalistas do Estado, que os orzamentos xerais do Estado destinan ao desenvolvemento ou ampliación das medidas recollidas no Pacto de Estado contra a violencia de xénero.
Santiago de Compostela, 15 de outubro de 2019
RESOLUCIÓN do 16 de setembro de 2019 pola que se dá publicidade aos convenios de colaboración subscritos no segundo cuadrimestre do ano 2019.
Instituto de Seguridade e Saúde Laboral de Galicia — III. Outras disposicións — 26/09/2019

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia, e para dar cumprimento a esta obriga,
Artigo único
Darlle publicidade á relación dos convenios subscritos polo Instituto de Seguridade e Saúde Laboral de Galicia nos meses de maio, xuño, xullo e agosto do ano 2019 e que se incorpora como anexo a esta resolución.
Santiago de Compostela, 16 de setembro de 2019
RESOLUCIÓN do 17 de setembro de 2019 pola que se amplían os prazos máximos de execución e de presentación da solicitude de cobramento da Resolución do 29 de decembro de 2017 pola que se dá publicidade ao acordo do Consello de Dirección que aproba as bases reguladoras das axudas destinadas á creación de empresas para actividades non agrícolas en zonas rurais, cofinanciadas polo Fondo Europeo Agrícola de Desenvolvemento Rural (Feader), no marco do Programa de desenvolvemento rural (PDR) de Galicia 2014-2020.
Instituto Galego de Promoción Económica — III. Outras disposicións — 26/09/2019

Mediante Resolución do 29 de decembro de 2017 publicouse o acordo do Consello de Dirección que aproba as bases reguladoras das axudas destinadas á creación de empresas para actividades non agrícolas en zonas rurais, cofinanciadas polo Fondo Europeo Agrícola de Desenvolvemento Rural (Feader), no marco do Programa de desenvolvemento rural (PDR) de Galicia 2014-2020, e se procede á súa convocatoria en réxime de concorrencia competitiva (Galicia Rural Emprende) (DOG núm.18, do 25 de xaneiro de 2018).
Nesa resolución establecíase que o prazo máximo de execución dos proxectos remataría na data establecida na resolución de concesión, sen que nunca puidese exceder o 30 de novembro de 2019, e que o beneficiario debería presentar a solicitude de cobramento como máximo o 10 de decembro de 2019.
A prolongación do procedemento de resolución dos expedientes deixa un prazo inferior aos 18 meses entre a data de notificación da resolución e a de fin de vixencia. A esta situación engádese que a resolución dos recursos de reposición presentados con resolución estimatoria foi tamén un proceso máis longo do previsto polo que os beneficiarios viron reducido o prazo entre a data de notificación da resolución dos seus recursos de reposición (finais de marzo de 2019) e a de fin de vixencia (30 de novembro de 2019) a 8 meses aproximadamente.
Co fin de posibilitar un prazo o suficientemente longo para unha correcta execución dos proxectos,
Artigo primeiro. Ampliar ata o 31 de outubro de 2020 o prazo máximo de execución dos proxectos, e ata o 10 de novembro de 2020 o prazo máximo para presentar a solicitude de cobramento, establecidos ambos no parágrafo segundo do punto quinto da Resolución do 29 de decembro de 2017 pola que se dá publicidade ao acordo do Consello de Dirección que aproba as bases reguladoras das axudas destinadas á creación de empresas para actividades non agrícolas en zonas rurais, cofinanciadas polo Fondo Europeo Agrícola de Desenvolvemento Rural (Feader), no marco do Programa de desenvolvemento rural (PDR) de Galicia 2014-2020, e se procede á súa convocatoria en réxime de concorrencia competitiva (Galicia Rural Emprende).
Artigo segundo. Os créditos dispoñibles establecidos no punto cuarto da nomeada resolución modifícanse segundo a seguinte distribución plurianual:
Artigo terceiro. Esta resolución entrará en vigor o mesmo día da súa publicación no
Diario Oficial de Galicia
.
Santiago de Compostela, 17 de setembro de 2019
EXTRACTO da Resolución do 17 de setembro de 2019 pola que se amplían os prazos máximos de execución e de presentación da solicitude de cobramento da Resolución do 29 de decembro de 2017 pola que se dá publicidade ao acordo do Consello de Dirección que aproba as bases reguladoras das axudas destinadas á creación de empresas para actividades non agrícolas en zonas rurais, cofinanciadas polo Fondo Europeo Agrícola de Desenvolvemento Rural (Feader), no marco do Programa de desenvolvemento rural (PDR) de Galicia 2014-2020.
Instituto Galego de Promoción Económica — III. Outras disposicións — 26/09/2019

BDNS (Identif.): 381725.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro.
Redistribución dos créditos orzamentarios
Redistribúense os créditos dispoñibles para concesiónsque quedan establecidos con cargo á aplicación orzamentaria 09.A1.741A.7704, por un importe de 2.000.000 € con cargo ao exercicio 2018, por un importe de 608.500 € con cargo ao exercicio 2019 e por un importe de 1.891.500 € con cargo ao exercicio 2020.
Santiago de Compostela, 17 de setembro de 2019
RESOLUCIÓN do 21 de outubro de 2019 pola que se publica a modificación do plan de estudos da titulación de grao en Química.
Universidade de Vigo — III. Outras disposicións — 29/10/2019

O plan de estudos da titulación de grao en Química pola Universidade de Vigo foi publicado no Boletín Oficial del Estado do 1 de novembro de 2010, unha vez establecido o carácter oficial do título por acordo do Consello de Ministros do 30 de outubro de 2009, publicado mediante resolución da Secretaría Xeral de Universidades do 13 de novembro de 2009 (BOE do 5 de xaneiro de 2010).
De conformidade co disposto no artigo 28 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo que se establece o procedemento para a modificación de plans de estudo xa verificados, e tras obter o informe favorable da Axencia para a Calidade do Sistema Universitario de Galicia á solicitude da Universidade de Vigo de modificación do plan de estudos da titulación de grao en Química, esta reitoría
Publicar a modificación do plan de estudos conducente á obtención do título universitario oficial de graduado ou graduada en Química pola Universidade de Vigo, que se recolle no anexo desta resolución.
Vigo, 21 de outubro de 2019
Denominación do título: graduado ou graduada en Química pola Universidade de Vigo.
Rama de coñecemento a que se adscribe o título (Real decreto 1393/2007, do 29 de outubro): Ciencias.
Código da titulación: V11G201-Facultade de Química-Campus de Vigo.
Código RUCT: 2501087.
Distribución do plan de estudos en créditos ECTS:
Distribución dos créditos da formación básica do plan de estudos:
Mención química avanzada (optativas de mención)
Mención química aplicada (optativas de mención)
Optatividade:
A temporalidade das materias poderá, por circunstancias excepcionais, sufrir modificacións, sempre que o autorice a vicerreitoría con competencia en organización académica e con anterioridade ao inicio do curso académico.
Sem.: Semestre. Mód.: Módulo (ver abreviaturas na táboa de organización da oferta de créditos).
RESOLUCIÓN do 21 de outubro de 2019 pola que se publica a modificación do plan de estudos da titulación de grao en Enxeñaría de Tecnoloxías de Telecomunicación.
Universidade de Vigo — III. Outras disposicións — 29/10/2019

O plan de estudos da titulación de grao en Enxeñaría de Tecnoloxías de Telecomunicación pola Universidade de Vigo foi publicado no
Boletín Oficial del Estado
do 11 de xaneiro de 2013, unha vez establecido o carácter oficial do título por acordo do Consello de Ministros do 12 de novembro de 2010, publicado mediante resolución da Secretaría Xeral de Universidades do 22 de novembro de 2010 (BOE do 16 de decembro).
De conformidade co disposto no artigo 28 do Real decreto 1393/2007, do 29 de outubro, modificado polo Real decreto 861/2010, do 2 de xullo, polo que se establece o procedemento para a modificación de plans de estudo xa verificados, e tras obter o informe favorable da Axencia para a Calidade do Sistema Universitario de Galicia á solicitude da Universidade de Vigo de modificación do plan de estudos da titulación de grao en Enxeñaría de Tecnoloxías de Telecomunicación, esta reitoría
Publicar a modificación do plan de estudos conducente á obtención do título universitario oficial de graduado ou graduada en Enxeñaría de Tecnoloxías de Telecomunicación pola Universidade de Vigo, que se recolle no anexo desta resolución.
Vigo, 21 de outubro de 2019
Denominación do título: graduado o graduada en Enxeñaría de Tecnoloxías de Telecomunicación pola Universidade de Vigo.
Rama de coñecemento á que se adscribe o título (Real decreto 1393/2007, do 29 de outubro): Enxeñaría e Arquitectura.
Código da titulación: V05G301-Escola de Enxeñaría de Telecomunicación-Campus de Vigo.
Código RUCT: 2502244.
Distribución do plan de estudos en créditos ECTS:
Distribución dos créditos da formación básica do plan de estudos:
Mención telemática.
Mención sistemas electrónicos.
Mención sistemas de telecomunicación.
Mención son e imaxe.
Deberase elixir obrigatoriamente unha das catro mencións ofertadas.
Optativas: teranse que cursar 30 ECTS optativos entre a oferta de optativas da propia mención, as materias de terceiro curso das mencións non cursadas e materias do módulo de optatividade externa.
A temporalidade das materias poderá, por circunstancias excepcionais, sufrir modificacións, sempre que o autorice a vicerreitoría con competencia en organización académica e con anterioridade ao inicio do curso académico.
Sem.: semestre. Mód.: módulo (véxanse abreviaturas na táboa de organización da oferta de créditos).
RESOLUCIÓN do 21 de outubro de 2019 pola que se publica a modificación do plan de estudos da titulación de grao en Ciencias do Mar.
Universidade de Vigo — III. Outras disposicións — 29/10/2019

O plan de estudos da titulación de grao en Ciencias do Mar pola Universidade de Vigo foi publicado no Boletín Oficial del Estado do 1 de novembro de 2010, unha vez establecido o carácter oficial do título por acordo do Consello de Ministros do 30 de outubro de 2009, publicado mediante Resolución da Secretaría Xeral de Universidades do 13 de novembro de 2009 (BOE do 5 de xaneiro de 2010).
De conformidade co disposto no artigo 28 do Real decreto 1393/2007, do 29 de outubro, modificado por Real decreto 861/2010, do 2 de xullo, polo que se establece o procedemento para a modificación de plans de estudo xa verificados, e tras obter o informe favorable da Axencia para a Calidade do Sistema Universitario de Galicia á solicitude da Universidade de Vigo de modificación do plan de estudos da titulación de grao en Ciencias do Mar, esta reitoría
Publicar a modificación do plan de estudos conducente á obtención do título universitario oficial de graduado ou graduada en Ciencias do Mar pola Universidade de Vigo, que se recolle no anexo desta resolución.
Vigo, 21 de outubro de 2019
Denominación do título: graduado ou graduada en Ciencias do Mar pola Universidade de Vigo.
Rama de coñecemento á que se adscribe o título (Real decreto 1393/2007, do 29 de outubro): Ciencias.
Código da titulación: V10G061-Facultade de Ciencias do Mar-Campus de Vigo.
Código RUCT: 2501086.
Distribución do plan de estudos en créditos ECTS:
Distribución dos créditos da formación básica do plan de estudos:
ACORDO do 29 de outubro de 2019 polo que se fai pública a composición da Comisión de Radio e Televisión, con motivo das eleccións ao Congreso dos Deputados e ao Senado convocadas polo Real decreto 551/2019, do 24 de setembro.
Xunta Electoral Provincial da Coruña — III. Outras disposicións — 31/10/2019

A Xunta Electoral Provincial, en sesión do 29 de outubro, acordou a publicación da composición da Comisión de Radio e Televisión a que se refire o artigo 65 da LOREG, e á que corresponde, baixo a dirección desta xunta, efectuar a proposta de distribución de espazos gratuítos de propaganda electoral nos medios de comunicación de titularidade pública, en relación coas eleccións ao Congreso dos Deputados e ao Senado que se celebrarán o próximo 10 de novembro.
Unha vez aceptaron os cargos dos representantes designados por cada formación política que, concorrendo ás referidas eleccións, ten representación no Congreso dos Deputados, a composición da Comisión de Radio e Televisión é a seguinte:
Presidente: Juan Ignacio Oliver Reparaz (Coalición: En Común-Unidas Podemos).
Secretario: José Araújo Fernández (Ciudadanos-Partido de la Ciudadanía).
Vogais:
Juan Martínez García (Partido dos Socialistas de Galicia-PSOE).
Alfredo Pontes Varro (Partido Popular).
A Coruña, 29 de outubro de 2019
ACORDO do 29 de outubro de 2019 polo que se fai pública a distribución de espazos gratuítos de propaganda electoral, nos medios de comunicación de titularidade pública, a favor das entidades políticas concorrentes ás eleccións ao Congreso dos Deputados e ao Senado convocadas polo Real decreto 551/2019, do 24 de setembro, efectuada pola Comisión de Radio e Televisión o día 24 de outubro e aprobada por esta xunta no día da data.
Xunta Electoral Provincial da Coruña — III. Outras disposicións — 31/10/2019

En cumprimento do previsto na Instrución 4/2011, do 24 de marzo, da XEC, de interpretación do artigo 66 da LOREG no relativo ás garantías de respecto aos principios de pluralismo, igualdade, proporcionalidade e neutralidade informativa polos medios de comunicación en período electoral, acorda a publicación no Diario Oficial de Galicia do anuncio de aprobación da proposta de distribución de espazos gratuítos de propaganda electoral, nos medios de comunicación de titularidade pública, efectuada pola Comisión de Radio e Televisión o día 24 de outubro de 2019, a favor das entidades políticas concorrentes ás eleccións ao Congreso dos Deputados e ao Senado convocadas por 551/2019, do 24 de setembro, co fin de que as entidades políticas que se consideren afectadas poidan examinar a dita proposta e os seus antecedentes, na Secretaría desta xunta, no prazo preclusivo do día seguinte ao da publicación do acordo e formular ante esta xunta electoral, dentro do mesmo prazo, as reclamacións ou recursos que estimen oportunos.
A Coruña, 29 de outubro de 2019
EXTRACTO da Orde do 22 de outubro de 2019 pola que se convoca o procedemento para a concesión de axudas económicas ás familias numerosas de Galicia para estadías de fin de semana nas estacións de montaña situadas no territorio da Comunidade Autónoma para o ano 2019 (código de procedemento BS423D).
Consellería de Política Social — III. Outras disposicións — 31/10/2019

BDNS (Identif.): 479174.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderán ser beneficiarias destas axudas as familias numerosas residentes na Comunidade Autónoma de Galicia.
Para os efectos desta orde, enténdese por unidade familiar a composta por todos os membros que figuran no título de familia numerosa.
Segundo. Obxecto
Esta orde ten por obxecto convocar para o ano 2019 o procedemento para a concesión de axudas económicas ás familias numerosas de Galicia, en réxime de concorrencia competitiva, para estadías de fin de semana nas estacións de montaña situadas no territorio da Comunidade Autónoma de Galicia (código de procedemento BS423D).
O outorgamento das axudas a que se refire esta convocatoria realizarase a través da modalidade de pagamento único e de forma continuada ata esgotar o crédito orzamentario consignado para estes efectos na aplicación orzamentaria 13.02.312B.480.1 dos orzamentos do ano 2019, da Dirección Xeral de Familia, Infancia e Dinamización Demográfica da Consellería de Política Social, cunha contía global de 20.000 €.
Terceiro. Bases reguladoras
Orde do 22 de outubro de 2019 pola que se convoca o procedemento para a concesión de axudas económicas ás familias numerosas de Galicia para estadías de fin de semana nas estacións de montaña situadas no territorio da Comunidade Autónoma para o ano 2019.
Cuarto. Tipo de axuda e contía
Consisten nunha subvención de 35 € por persoa e estadía de fin de semana para os adultos e para os nenos e nenas de 12 ou máis anos, e de 37,50 € para os nenos e nenas menores de 12 anos.
Quinto. Prazo de presentación de solicitudes
O prazo para a presentación das solicitudes de axuda será dun mes contado a partir do día seguinte ao da publicación desta orde no
Diario Oficial de Galicia
.
Entenderase como último día do prazo o correspondente ao mesmo ordinal do día da publicación. Se o último día do prazo é inhábil, entenderase prorrogado ao seguinte día hábil e, se no mes de vencemento non hai día equivalente ao inicial do cómputo, entenderase que o prazo finaliza o último do mes.
Santiago de Compostela, 22 de outubro de 2019
ORDE do 23 de setembro de 2019 pola que se dispón o cesamento dun vogal do Consello de Administración da Autoridade Portuaria de Vigo.
Consellería do Mar — II. Autoridades e persoal — 30/09/2019

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do Concello de Redondela,
O cesamento de Javier Bas Corugeira como vogal no Consello de Administración da Autoridade Portuaria de Vigo, en representación do Concello de Redondela, agradecéndolle os servizos prestados.
Santiago de Compostela, 23 de setembro de 2019
ORDE do 23 de setembro de 2019 pola que se dispón o nomeamento dunha vogal do Consello de Administración da Autoridade Portuaria de Vigo.
Consellería do Mar — II. Autoridades e persoal — 30/09/2019

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Mediante Orde do 29 de outubro de 2010 determinouse que, en representación dos municipios en cuxo termo está localizada a zona de servizo do porto, se integrarían no Consello de Administración da Autoridade Portuaria de Vigo dous vogais, un por parte do Concello de Vigo, e outro, con alternancia cada dous anos, por parte dos concellos de Redondela e Moaña.
Polo exposto, en exercicio da facultade atribuída, por proposta do Concello de Redondela,
O nomeamento de Digna Rosa Rivas Gómez como vogal representante do Concello de Redondela no Consello de Administración da Autoridade Portuaria de Vigo.
Santiago de Compostela, 23 de setembro de 2019
EXTRACTO da Resolución do 1 de marzo de 2019 pola que se establecen as bases reguladoras e se convocan para o ano 2019, en réxime de concorrencia competitiva, as axudas para a organización de accións formativas non regradas e de divulgación que impulsen o coñecemento, a competitividade e a innovación da industria forestal de Galicia (código de procedemento IN501A).
Axencia Galega da Industria Forestal — III. Outras disposicións — 21/03/2019

BDNS (Identif.): 444028.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
1. Poderán ser beneficiarias, sempre que cumpran as condicións e os requisitos establecidos nesta resolución:
a) Asociacións, organizacións e entidades sen ánimo de lucro representativas ou relacionadas co sector forestal.
b) Agrupacións empresariais innovadoras (AEI).
c) Colexios profesionais, cando as accións subvencionables se correspondan co seu obxecto e fins sociais, segundo o teor do disposto nos seus estatutos.
Segundo. Obxecto
1. Esta resolución ten por obxecto a aprobación das bases reguladoras que rexerán a convocatoria, en réxime de concorrencia competitiva, das axudas para a organización de accións formativas non regradas e de divulgación que impulsen o coñecemento e destaquen a importancia estratéxica da industria forestal, a competitividade, o deseño e a innovación e o desenvolvemento sustentable, en concordancia coa Estratexia de formación da industria forestal (código de procedemento IN501A).
2. A finalidade desta resolución é mellorar e reforzar as habilidades profesionais para incrementar a competitividade e o coñecemento en todas as fases da cadea de valor, así como colaborar coa finalidade das asociacións do sector. Estas axudas teñen como obxectivo estratéxico contribuír a unha concienciación colectiva baseada na percepción da industria forestal como unha industria estratéxica, innovadora, moderna e reconciliada co ambiente, favorecendo a participación dos axentes clave na divulgación da utilidade da madeira.
Terceiro. Bases reguladoras e convocatoria
Resolución do 1 de marzo de 2019 pola que se establecen as bases reguladoras e se convocan para o ano 2019, en réxime de concorrencia competitiva, as axudas para a organización de accións formativas non regradas e de divulgación que impulsen o coñecemento, a competitividade e a innovación da industria forestal de Galicia.
Cuarto. Contía
Estas axudas financiaranse con cargo á aplicación orzamentaria 09.A4.741A.481.0, código de proxecto 2018 00005, con 500.000,00 euros para o ano 2019.
Quinto. Prazo de presentación de solicitudes
O prazo de presentación de solicitudes será dun (1) mes, contado a partir do día seguinte ao da publicación desta resolución.
Santiago de Compostela, 1 de marzo de 2019